آلمانیا باش ناظیری اولاف شولتس روسیا ایله تکلیف اولونان باریش دانیشیق‌لارینا شوبهه ایله یاناشدیغینی بیان ائدیب و اؤلکه‌سی‌نین اوکراینایا حربی دستکینی داوام ائتدیرجگینی بیلدیریب.
شولتس بوتانین باش ناظیری تشرینگ توبگای ایله پایتاخت برلین-ده کئچیردیگی بیرگه مطبوعات کنفرانسیندا روسیانین 24 فوریه 2022-جی ایلده اوکراینایا قارشی باشلاتدیغی محاربه‌نین داوام ائتدیگینه دقت چکه‌رک، "روسیا یئنی قوشون‌لار توپلاییر و اونلاری جبهه‌یه گؤندریر. بو شرط‌لر داخیلینده دانیشیق‌لاردان صحبت گئده بیلمز" دئییب.
"بیز اوکراینایا حربی دستک وئرمه‌یه داوام ائدجییک. حاضیردا گؤردوگوموز ایش وضعیتی دییشمک و اوکراینا اوچون عدالت‌لی باریشی مومکون ائتمک مقصدی داشیییر"، - دئیه شولتس قئید ائدیب.
اوکراینانین باریشا حاضیر اولدوغونو، لاکین بونون دیکته ائدیلمیش باریش ایله اولا بیلمه‌یه‌جگینی وورغولایان شولتس "کیمسه باشینیزا سلاح دایادیقدا دانیشیق‌لار آپارماق اولماز. اما روسیا پرزیدنتی هله ده بونو ائتمک نیتینده‌دیر" ایفاده‌سینی ایشله‌دیب.
